Кожную трэцюю сераду месяца маладыя сем’і Глыбоцкай парафіі збіраюцца на супольную сустрэчу, дзе разам з пробашчам кс. Мікалаем Ціхановічам падымаюць хвалюючыя тэмы. На чарговае спатканне, якое адбылося 21 лютага, былі запрошаны супрацоўнікі душпастырства сем’яў Віцебскай дыяцэзіі і дабрачыннага фонда “Адкрытыя сэрцы” Іван Пузанаў і Ірына Малочка. Дарадчыкі сямейнага жыцця правялі лекцыю на тэму “Дыялог у сям’і”.